Viðskiptaskrifstofa skiptist í þrjár megin stoðir , EES-samstarf , viðskiptasamningar og Brexit . Efst á baugi Ísland er með opið og útflutningsdrifið hagkerfi . Hlutfall samanlagðs innflutnings og útflutnings af landsframleiðslu var um 100% á árunum 2014 - 2015 en var 91% árið 2018 skv. upplýsingum Efnahags - og framfarastofnunarinnar ( e. Organization for Economic Co-operation and Development , OECD ) . Þetta hlutfall er yfir heimsmeðaltali og meðaltali OECD-ríkjanna ( < 60% ) en þó sambærilegt við mörg smærri ríki . Samanlagðar tekjur af vöru - og þjónustuútflutningi jukust um 117 milljarða króna á milli 2017 og 2018 ( 9,8% ) . Vöru - og þjónustujöfnuður árið 2018 var hagstæður um 69,3 milljarða kr. samanborið við 96,5 milljarða kr. árið áður . Halli var á vöruviðskiptum , en hann mældist 177,5 ma. kr. eða um 6,3% af vergri landsframleiðslu . Hins vegar var mikill afgangur af þjónustuviðskiptum ( 246,9 ma.kr. ) og námu tekjur af útflutningi á þjónustu 710.356 ma. kr . Fluttar voru út vörur fyrir 602.102,5 ma.kr. ( fob ) og inn fyrir 779.616 ma.kr. ( fob ) . Helstu skýringu á auknum vöruskiptahalla milli ára má rekja til styrkingar krónunnar en raungengið var að jafnaði 12% hærra á árinu 2017 en 2016 . Þetta jók kaupmátt og gerði innflutning ódýrari . Þannig stóð útflutningur nánast í stað í magni mælt á árið 2017 en innflutningur jókst um 10% , þar af jókst innflutningur neysluvara hraðar en annar innflutningur , eða um 20% . Samdrátt í vöruútflutningi má aðallega rekja til samdráttar í útflutningi sjávarafurða sem bæði á rætur sínar að rekja til styrkingar á gengi krónunnar og sjómannaverkfallsins í byrjun árs 2017 . 9 ma. kr. árið áður . Útflutningstekjur jukust því einungis um 15.8 ma. kr. , eða 1,3% . Hlutdeild Bandaríkjadals í vöruútflutningi nam tæplega 54% árið 2016 , hlutdeild evru 31% og sterlingspunds 7,5% . Þegar litið er til einstakra þátta þjónustuútflutnings sést að helmingur þjónustutekna er borinn uppi af neyslu ferðamanna ( ferðalög ) en sá þáttur hefur vaxið um 11,7% samanborið við 35,6% árið áður . Ferðaþjónustan heldur áfram að vaxa , sérstaklega yfir vetrartímann , en búast má við að fjölgun ferðamanna verði nálægt 11% , samanborið við 24% árið 2017 og 40% árið 2016 . Samsetning vöruviðskiptajafnaðarins gefur til kynna að hagsveiflan á Íslandi sé að þróast frá útflutnings - og fjárfestingardrifnum hagvexti yfir í vöxt sem er í auknum mæli drifinn áfram af neyslu og fjárfestingum heimilanna . Mikilvægt verkefni til framtíðar erað hlúa að útflutningsgreinunum bæði hinum hefðbundnu auðlindatengdu útflutningsstoðum og alþjóða - eða hugvitsgeiranum en þar eru vaxtarmöguleikarnir óendanlegir . Sundurliðun á útflutningi þjónustu eftir löndum árið 2017 liggur enn ekki fyrir , en árið 2016 voru stærstu einstöku markaðirnir Bandaríkin ( 175.412 ma.kr. ) , Bretland ( 75.944 ma.kr ) og Þýskaland 44.756 ma.kr. ) Breið sátt ríkir um það markmið að hagvöxtur skuli vera útflutningsdrifinn og að árlegur vöxtur hans árin 2012 - 2030 skuli vera þrefalt meiri en á árunum 1994 - 2013 . Þetta þýðir að hagvöxtur þarf að vaxa úr því að vera um 1,3% á ári í um 3,9% . Æskilegt er að hann verði í auknum mæli borinn uppi af alþjóðageiranum sem er óháður náttúruauðlindunum ( sjávarútvegur , orkutengd framleiðsla og ferðaþjónusta ) . Þannig þarf vöxtur útflutningstekna vegna alþjóðageirans að þrefaldast á tímabilinu , þ. e. 300% aukning , og tekjur auðlindageirans að vaxa um 66% . Hvorugu markmiðinu hefur verið náð enn sem komið er .